પરદેસિયોં સે ના અખિયાં મિલાના શિવાય (અજય દેવગન) હિમાલય પર વસેલા કોઈક ગામનો કાબેલ પવર્‍તારોહક ગાઇડ છે. એક દિવસ તેની પાસે બલ્ગેરિયન યુવતી ઓલ્ગા (એરિકા કાર) સાથેની જુવાનિયાઓની ટીમ આવે છે. સૌ એક ડેન્જરસ પહાડ પર ચડે છે. હિમાલયના એ પહાડ પર એવું તોફાન આવે છે કે એની અસર ૯ મહિના પછી તેમની દીકરી ગૌરા (એબિગૈલ એમ્સ) તરીકે દેખાય છે. દીકરીને જન્મ આપીને મા બલ્ગેરિયા ભેગી થઈ જાય છે અને આ બાજુ બાપ-દીકરી સુખેથી રહેવા માંડે છે. ૮ વર્ષ પછી દીકરી પોતાની મમ્મીને મળવાની જીદ પકડે છે અને સ્ટોરી બલ્ગેરિયા શિફ્ટ થાય છે. બલ્ગેરિયાની માલીપા બોલી ન શકતી એ દીકરી કિડનૅપ થઈ જાય છે અને શિવાય આખું બલ્ગેરિયા ઊંધુંચત્તું થઈ જાય એવું તાંડવ ખેલી નાખે છે.